На основу члана 32. Закона о локалној самоуправи ("Службени гласник Републике Србије", број 129/07, 83/14-и др. закон, 101/16 - и др. закон, 47/18 и 81/20) и члана 37. став 1. тачка 7.) Статута Града Ниша ("Службени лист града Ниша", број 88/08, 143/16 и 18/19),

Скупштина града Ниша, на седници од године, донела је

**О Д Л У К У**

**О СМАЊЕЊУ УДЕЛА У УКУПНОМ КАПИТАЛУ ДРУШТВА СА ОГРАНИЧЕНОМ ОДГОВОРНОШЋУ „РЕГИОНАЛНА РАЗВОЈНА АГЕНЦИЈА ЈУГ“ ДОО НИШ**

Члан 1.

Град Ниш смањује удео у укупном капиталу Друштва са ограниченом одговорношћу „Регионална развојна агенција Југ“ Д.О.О Ниш, тако да сада удео износи 5,26315789%.

Члан 2.

Овлашћује се Градоначелница Града Ниша, да у име града потпише правне акте у вези са смањењем удела града у укупном капиталу Друштва са ограниченом одговорношћу „Регионална развојна агенција Југ“ Д.О.О Ниш .

Члан 3.

 Ова одлука ступа на снагу осмог дана од дана објављивања у "Службеном листу Града Ниша".

 Број:

 У Нишу, \_\_\_\_\_\_\_\_\_\_\_\_\_

**СКУПШТИНА ГРАДА НИША**

 Председник

 др Бобан Џунић

**О б р а з л о ж е њ е**

 Скупштина Града Ниша је Одлуком о оснивању Регионалне агенције за развој општина Нишавског, Пиротског и Топличког округа од 18.12.2007. године („Службени лист Града Ниша“, број 87/2007) приступила оснивању „Регионалне развојна агенција Југ“.

 Уговором о оснивању Друштва са ограниченом одговорношћу „Обласна развојна агенција Југ“ (од 25.06.2009. године) и Уговором о оснивању друштва са ограниченом одговорношћу (број 03-057/12 од 31.01.2012. године), којим је замењен Уговор од 25.06.2009. године, основано је Друштво са ограниченом одговорношћу „Регионална развојна агенција Југ“.

 Друштво у свом саставу има 18 чланова а од тога је 10 локaлних самоуправа.

 Чланом 12. Уговора о оснивању друштва са ограниченом одговорношћу (број 04-398/20 од 29.12.2020. године) утврђени су удели чланова Друштва у укупном капиталу Друштва, који за 17 чланова износе 5,26315789% а за Град Ниш удео је двоструко већи и износи 10,52631580%.

 Град Ниш и „Регионална развојне агенције ЈУГ“ су потписале Уговор о уређењу међусобних права и обавеза (број 04-021/17 од 27.02.2017. године) и Анекс уговора (број 4657/2019-01 од 27.11.2019. године), којим је предвиђено да је Град Ниш, као један од оснивача, обавезан да обезбеди годишњу чланарину ради обезбеђивања средстава за рад и пословање „Регионалне развојне агенције ЈУГ“ у износу од 0,26% од укупно остварених пореских прихода у претходној години.

Град Ниш је измирио своје обавезе према друштву за 2020. годину у износу од 17.316.386,09 динара и уплатио аванс чланарине за 2021. годину у износу 8.500.000,00 динара.

 Град Ниш одлучио је да смањи удео у укупном капиталу Друштва са садашњих 10,52631580% на 5,26315789% и да на тај начин удели свих чланова Друштва постану једнаки.

Средства за плаћање годишње чланарине за Регионалну развојну агенцију Југ за 2021. годину, у износу од 9.000.000,00 динара, обезбеђена су на позицији 371, економска класификација 481 – Дотације невладиним организацијама.

За реализацију наведене одлуке нису потребна додатна финансијска средства.

На основу горе наведених разлога предлаже се Скупштини Града Ниша да донесе Одлуку о смањењу удела у укупном капиталу Друштва са ограниченом одговорношћу „Регионална развојна агенција Југ“ доо Ниш.

 Канцеларијa за локални економски развој

ДИРЕКТОР Душан Радивојевић